Kuidas pääseda pühade ajal arsti juurde ja millised ravimid võiksid ootamatusteks koduses apteegis olemas olla, selgitab perearst Anneli Kalle-Talvik. Kiirabivelsker Margit Pärn räägib, kuidas säästa lapsi  pühade ajal liigsest ärevusest. Kuulaja saab vastuse küsimusele, kas aidsiennetus koolides on seotud vaid kondoomide propageerimisega.    Toidurubriik  Sel nädalal tutvume Poola jõulutoitudega. Traditsiooniliselt on Poola jõululaual palju toite (isegi üle kümne), kuid nad kõik on tüüpilised paasturoad. Seega on neis ka vähe kaloreid! Poola eri regioonides tehakse erinevaid toite, kuid mõned on ka üldtuntud - näiteks peedipuljong barszcz(yk), seenesupp, karpkala, heeringas,  hapukapsas lisanditega - seente või hernestega. Magustoitudeks on kuivatatud puuviljadest kompott, mooniseemnekoogid, präänikud ja keeksid.    Praetud karpkala    Vaja läheb: 2 väiksemat karpkala, praadimiseks toiduõli, ½ supilusikatäit peenestatud paprikat, 1 muna, 1 klaas keefiri; maitsestamiseks musta pipart, 1 supilusikatäis sidrunimahla, soola; paneerimiseks riivsaia ja jahu; 1 mädarõikajuurikas.    Karpkalad puhastada, pesta ja lõigata 2-4 kolmnurkseks  osaks. Keefir maitsestada soola ja pipraga. Panna kalatükid kaussi, valada üle keefiriga ja panna umbes tunniks ajaks külmkappi. Muna kloppida koos lahti, lisada paprika. Siis kasta kalatükid munasse, seejärel pöörata neid jahus, siis veel kord lahtilöödud munas ning lõpuks riivsaias. Kalatükid praadida kuumas õlis mõlemalt poolt pruuniks. Mädarõikajuurikas koorida, pesta ja riivida jämedal riivil. Piserdada üle sidrunimahlaga. Valmis kala puistata üle maitsestatud riivitud mädarõikaga.    KUTSUME VIRGUTUSVÕIMLEMISELE! KUULA KLIPPI: